Sak 847/18-123, 05.07.2019 - Spesialenheten for politisaker
Du er her: Hjem / Alle artikler / Sak 847/18-123, 05.07.2019
A anmeldte tre tjenestepersoner for maktbruk. A opplyste at han plutselig ble overfalt av en person som tok kvelertak på ham. A fikk revet seg løs og løp. Flere personer kom etter ham, og han hørte etter hvert at de ropte at de var fra politiet. A snudde, løp tilbake og lot seg pågripe. Han ble imidlertid kastet brutalt i bakken.
Ut fra opplysningene i saken var det etter Spesialenhetens mening ikke sannsynlig at tjenestepersoner i politiet haddeopptrådt straffbart. Det ble ved vurderingen lagt vekt på opplysninger om at politiet hadde observert at A omsatte narkotika, at politiet identifiserte seg for A og at A forsøkte å stikke fra politiet. A klarte å vri seg løs fra politiets grep, løp av gårde og ble til slutt stanset, lagt i bakken og pågrepet. A ytte betydelig motstand under pågripelsen. Spesialenheten uttalte at As atferd førte til et behov for forholdsvis omfattende maktbruk for å få pågrepet ham.